-บรรยากาศ- 
ร้านเป็นบ้านสีด้านนอกทาสีเหลืองนวลๆค่ะ มีที่นั่งทั้งด้านนอกและด้านในร้าน ด้านนอกร้านจะเป็นโซนที่อยู่หน้าร้านมีโต๊ะเก้าอี้ไม้สีเข้ม กับผ้าปูโต๊ะสีสันฉูดฉาด ส่วนกำแพงอีกด้านที่ทาสัเหลือง ทางร้านก็ตกแต่งด้วยตกไม้กระถางเล็กๆน่ารักค่ะ

โซนภายในร้านจะเป็นโทนสีน้ำตาลเข้ม วางด้ายหมอนอิงสีสันสวยงาม โซนด้านซ้ายของร้านเป็นผนังสีเทาเรียบๆ ส่วอีกด้านเป็นผนังสีดำ ตกแต่งด้วยโพสต์อิทสีต่างๆ

-เมนู- 
อาหารเวียดนาม ขนมหวาน และเครื่องดื่ม

-อาหารที่สั่ง- 
1. “ออเดิร์ฟ” จานนี้เสิร์ฟมาพร้อมกันถึงสี่เมนูในจานนึงค่ะ มีทั้งหมูยอธรรมดา หมูยอแก้ว แหนม และหมูยออีกชนิดนึง(ไม่ทราบชื่อ) โดยทางร้านจะหั่นทุกอย่างแบบพอดีคำแล้วเรียงมาในจานมาอย่างเป็นระเบียบค่ะ ส่วนตัวเฉยๆกับเมนูนี้ เพราะบางอย่างก็อร่อยดี แต่บางอย่างก็ไม่ค่อยถูกปากค่ะ 
2. “แหนมเนือง” (ชุดใหญ่ ราคา 195 บาท) ทางร้านจะเสิร์ฟแหนมเนืองสีชิ้นแบบหั่นมาขนาดพอดีคำ กับเครื่องที่จัดวางสวยงาม ส่วนแผ่นสำหรับห่อทางร้านจะนำไปแช่น้ำแล้ววางประกบกับผักกาดหอมใบเขียวพร้อมห่อค่ะ รสชาติจานนี้มาตรฐานค่ะ
3. "ข้าวเกรียบปากหม้อ" (95 บาท) แป้งข้าวเกรียบสีขาวสีบางใสห่อด้วยไส้ที่มีหมูสับคลุกเคล้ามากลมกล่อม โรยด้วยหอมเจียว อร่อยดีค่ะ
4. “ขนมเบื้องญวณ” (120 บาท) เมนูนี้เป็นเมนูที่ค่อนข้างชอบสั่งส่วนตัวถ้ามีโอกาสไปทานอาหารเวียดนามค่ะ เพราะมีเอกลักษณ์ที่แผ่นแป้งกลมๆใหญ่ๆด้านนอกห่อด้วยไส้อร่อยๆ ส่วนของร้านนี้แผ่นแป้งด้านนอกจะมีลักษณะสีเหลืองมีกลิ่นขมิ้น ไส้ที่ผัดด้านในก็มีทั้งหมูสับ เห็ดหูหนูดำ ถั่วงอก แครอท ผัดมาได้ครบรส อร่อยค่ะ
5. "ข้าวเกรียบงา" (70 บาท) จานนี้เพิ่งเคยทานค่ะ คล้ายข้าวเกรียบกุ้ง แต่ข้าวเกรียบงานี้จะเป็นแผ่นสีขาว มีงาดำแทรกอยู่ในแผ่นค่ะ เสิร์ฟมาพร้อมน้ำจิ้ม คาดว่าน่าจะเป็นอาหารเรียกน้ำย่อยค่ะ
6. *** “บั่นหอย หรือ เส้นหมี่หมูย่าง” (120 บาท) หมูชิ้นขนาดพอดีคำย่างมาหอมๆ รสชาติกลมกล่อม จัดจ้าน เสิร์ฟร้อนๆ ทานคู่กับเส้นหมี่ขาวลวก อร่อยค่ะ
7. *** “เปาะเปี๊ยทอด” ( บาท) เมนูนี้ทานร้านไหนก็อร่อยทุุกร้านค่ะ ด้วยเอกลักษณืที่จะเป็นแผ่นเปาะเปี๊ยเวียดนามห่อด้วยไส้แล้วทอดมากรอบร้อน ส่วนไส้ร้านนี้ก็เด็ดตรงใ้หมูเยอะ ปรุงได้อร่อยครบเครื่องค่ะ
8. “กุ้งพันอ้อย” (120 บาท) ทางร้านจะเสิร์ฟกุ้งพันอ้อยสองชิ้นต่อหนึ่งจาน พร้อมเส้นหมี่ลวกค่ะ รสชาติจานนี้ออกมาตรฐานค่ะ
9. "ขลุ่ยปู" (105 บาท) ทางร้านเสิร์ฟมาในแก้วใสค่ะ เป็นเปาะเปี๊ยปูทรงยาวๆ เรียวๆ สามชิ้น รสชาติมาตรฐานค่ะ
10. “เห็ดรวมทอด” (95 บาท) เมนูนี้หลังๆมักเป็นเมนูบังคับ เพราะเพื่อนทานมังสวิรัติค่ะ เลยติดทานไปด้วยจนกลายเป็นเมนูโปรดไปแล้ว ทางร้านจะใช้ทั้งเห็ดฝาง เห็นนางฟ้า และเห็ดเข็มของชุบแป้งทอด แล้วนำมาเสิร์ฟแบบร้อนๆค่ะ โดยทางร้านจะปรุงแป้งมาออกเค็มๆนิดหน่อย อร่อยดีค่ะ โดยเฉพาะเห็ดเข็มทองจะกรอบๆ ไม่ติดฟัน
11. "ผักรวมทอด" (80 บาท) อีกหนึ่งเมนูสำหรับผู้ทานมังสวิรัติค่ะ จานนี้จะมีทั้งแครอท หอมหัวใหญ่ หน่อไม้ฝรั่งชุบเกล็ดขนมปังทอดค่ะ อร่อยดี
12. "กุ้งกระเบื้อง" (120 บาท) เมนูนี้อาจจะออกเป็นอาหารไทยไปนิดค่ะ แต่อร่อยดี ไส้ด้านในเป็นเนื้อกุ้งสับที่วางบนแผ่นเปาะเปี๊ย ทอดมาในน้ำมันร้อนๆ แล้วหั่นเป็นชิ้นสามเหลี่ยมคล้ายพิซซ่า เสิร์ฟมาปุ๊บ กลิ่นหอมตลบอบอวลค่ะ
13. “ยำหมูยอแก้ว” (100 บาท) หมูยอที่ผสมหนังหมูนำไปคลุกเคล้ากับน้ำยำรสกลมกล่อมค่ะ ส่วนตัวคิดว่ารสชาติใข้ได้ แต่หมูยอออกนิ่มๆไปหน่อยค่ะ
14.*** “หมูยอทอด” (95 บาท) ทางร้านจะนำหมูยอแผ่นใหญ่ หั่นหนานิดๆ ไปทอดมาแบบด้านนอกกรอบนิดๆ แล้วหั่นมาสวยงาม พอดีคำค่ะ ตัวหมูยอรสชาติอร่อยดี และด้วยความที่ด้านนอกกรอบนิดๆเลยทำให้ความอร่อยเพิ่มขึ้นอีกเยอะเลยค่ะ
15. “ข้าวต้มเส้นหมูยอ” (80 บาท) เส้นก๋วยเตี๋ยวเวียดนามเหนียมนุ่มเสิร์ฟมาในน้ำซุปกระดูกหมูหอมๆ เหมาะกับคนที่อยากทานอาหารเบาๆสบายท้องค่ะ
16. "กล้วยหอมทอดไอศครีม" ทางร้านจะนำกล้วยหอมไปชุบเกล็ดขนมปังทอด เสิร์ฟมาคู่กับไอศครีมที่คุณลูกค้าสามารถเลือกรสไอศครีมได้เอง ราดด้วยซอสช็อคโกแล็ตสวยงาม ตัวกล้วยจะกรุบกรอบ ด้านในมีเนื้อสัมผัสหนาๆมากกว่ากล้วยค่ะ ไม่แน่ใจว่าทางร้านทำเหมือนกล้วยข้าวเม่ารึเปล่า ตัวกล้วยที่เสิร์ฟมาร้อยๆ เข้ากับกับไอศครีมดีค่ะ
17. "สาคูแคนตาลูปนมสด" เมนูนี้ทางร้านจะนำสาคูนมสด เสิร์ฟกับแคนตาลูปที่คว้านมาลูกกลมๆค่ะ ตัวนมมีกลิ่นวนิลลา หอมสดชื่นดีค่ะ

-บริการ- 
บริการมาตรฐานค่ะ แต่พนักงานไม่ค่อยยิ้มแย้มเท่าไหร่ค่ะ

-การเดินทาง- 
ร้านอยู่ในซอยนราธิวาส15 พอเลี้ยวเข้าซอยไปแล้ว ตรงไปอีกนิด ร้านจะอยู่ทางขวามือ สังเกตง่ายค่ะ เป็นบ้านสีเหลืองๆ

-ที่จอดรถ-
สามารถจอดรถได้ริมทางรอบๆร้านค่ะ

KiMCHi WaSaBi 
13/06/2014